**ITV Granada** ili **ITV Studios** (ranije poznata kao **ITV Productions**, originalno **Granada Television** ili **Granada TV**) je poduzeće za proizvodnju televizijskog programa, odnosno televizijska stanica čiji se program emitira u Sjeverozapadnoj Engleskoj na 3. kanalu, na licenci koju je dobila britanska komercijalnja mreža ITV Broadcasting Limited (od novembra 2008). Predstavlja najveću nezavisnu televizijsku produkcijsku kompaniju u Ujedinjenom Kraljevstvu te njena produkcija predstavlja 25 % ukupno emitiranog programa mreže ITV. 

Osnovana je pod nazivom Granada Television od strane Sidneya Bernsteina i program je emitirala iz studija Granada u Manchesteru; danas predstavlja jedinu od četiri originalne kompanije kojima je godine 1954. dana dozvola za rad pod nadzorom Nezavisne televizijske uprave, odnosno bila je nezavisna sve dok se 2004. nije spojila sa Carlton Communications i stvorila ITV plc. Njeno područje emitira pokriva Cheshire, Širi Manchester, Lancashire, Merseyside, sjeverozapadni Derbyshire, dio Cumbrije i Sjevernog Yorkshirea, a od 15. jula 2009. je Otok Man prebačen na područje emitiranja ITV Granada od ITV Border (iako je Otok Man formalno britanska krunska zavisna teritorija a ne dio UK).

Samo emitiranje Granada Television je otpočelo 3. maja 1956. godine; obilježavalo ga je specifično njegovanje sjevernoengleskog identiteta, simbolizirano znamenitim logom sa slovom "G" u obliku strelice koja pokazuje na sjever, često sa natpisom "Granada: sa sjevera". Otkako je stvoren ITV plc, samo ime Granada se ne koristi, osim kada su u pitanju regionalne vijesti; umjesto toga se koristi nacionalni ITV brend. Granada Television Ltd u pravnom smislu još uvijek postoji kao tzv. "spavajuća kompanija". Ostale kompanije Granada Television International i Granada Television Overseas Ltd, su takoiđer "spavajuće".

ITV-ova podružnica na Sjeverozapadu se smatra najboljom, a *The Financial Times* i *The Independent* su svojevremeno opisali Granada Television kao "najbolju komercijalno televizijsko poduzeće na svijetu"'. Devet emisija Granade je godine 2000. ušlo u izbor BFI TV 100, a među poznatim serijama i emisijama se nalaze *Coronation Street*, *Seven Up!*, *The Royle Family*, *The Jewel in the Crown*, *Brideshead Revisited*, *World in Action*, *University Challenge* i *The Krypton Factor*. Među ličnostima koje su izgradile karijeru u Granada Television su Paul Greengrass, Michael Apted, Mike Newell, Jeremy Isaacs, Andy Harries, Russell T Davies i Leslie Woodhead.

Izvori
------

1. ↑  Liddiment, David (24. 11. 2003). „London calling". *The Guardian* (London). Pristupljeno 20. 6. 2011.
2. ↑  Brown, Maggie (17. 7. 2000). „And then there were three". *The Guardian* (London). Pristupljeno 23. 6. 2011. »Granada's creative strength makes it by far the most important ITV player. It made eight of ITV's 10 top-rated programmes last year (excluding sports coverage). Overall, 30% of the UK's top-rated programmes came from its studios in 1999. Last week it pulled off a further coup, with ITV announcing that Yorkshire's Emmerdale would be running five nights a week from the autumn.«
3. ↑  „Obituary – David Plowright". *The Independent*. 29. 8. 2006. Pristupljeno 4. 2. 2012. »As he himself liked to quote, not for nothing had Granada been dubbed the best commercial television company in the world.«
4. ↑  „Party People returns as presenter Rob McLoughlin celebrates thirtieth year at ITV". 25. 1. 2012. Pristupljeno 4. 2. 2012. »The Financial Times was to claim that 'Granada was probably the best commercial TV company in the world' – with respect to Thames TV; LWT and our American cousins – they may have been right but when that quote was hauled over reception in Quay Street I found it both inspiring and daunting.«

Vanjske veze
------------

***ITV Granada*** na Wikimedijinoj ostavi

* ITV Granada  na itv.com
* ITV Granada Arhivirano 2012-04-15 na Wayback Machine-u at Ofcom

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 264265782
* LCCN: n50057708

 |